Արտյոմ Ժոգա

**Արտյոմ Վլադիմիրովիչ Ժոգա** (, մարտանուն՝ **Կոլիմա**, ), ռուս ռազմական և քաղաքական գործիչ, Ռուսաստանի նախագահի լիազոր ներկայացուցիչը՝ Ուրալի դաշնային շրջանում 2024 թվականի հոկտեմբերի 2-ից, Ռուսաստանի կողմից վերահսկվող Դոնեցկի Ժողովրդական Հանրապետության Ժողովրդական խորհրդի նախագահ՝ 2023 թվականի սեպտեմբերի 20-ից մինչև 2024 թվականի հոկտեմբերի 2-ը: Սպարտայի գումարտակի հրամանատար, մասնակցել է Ռուսաստանի կողմից Ուկրաինա ներխուժմանը (2022-2023 թվականներ): Դոնեցկի Ժողովրդական Հանրապետության հերոս (2023): Ուկրաինայի վրա Ռուսաստանի հարձակման պատճառո գտնվում է Եվրամիության 27 երկրների, ԱՄՆ-ի, Ուկրաինայի և Ճապոնիայի պատժամիջոցների տակ:

Վլադիմիր Ժոգայի հայրն է, որը եղել է «Սպարտա» գումարտակի նախկին հրամանատարը (2016–2022 թվականներ), զոհվել է 2022 թվականին Ուկրաինա ներխուժման ժամանակ:

## Վաղ կյանք և նախապատերազմյան շրջան
Արտյոմ Ժոգան ծնվել է 1975 թվականի հունվարի 18-ին Մագադանի մարզի Սուսումանսկի շրջանի Շիրոկի գյուղում։

1990-ականների սկզբին տեղափոխվել է Դոնեցկի մարզ, որտեղ ապրել է Սլովյանսկ քաղաքում։ 1993 թվականին ծնվել է նրա որդին՝ Վլադիմիրը։ Դոնբասում պատերազմից առաջ Ժոգան զբաղվել է բիզնեսով՝ Սլավյանսկում ունենալով մի քանի ձկնային խանութներ:

2020 թվականին Արտեմ Ժոգան ավարտել է Դոկուչաևի քոլեջը:

## Մասնակցություն ռազմական գործողություններին
### Պատերազմ Դոնբասում
Դոնբասում պատերազմի սկսվելուց հետո Արտյոմ Ժոգան և նրա որդի Վլադիմիրը զորակոչվել են Սպարտայի գումարտակ՝ մտերիմ ընկերներ դառնալով դրա հրամանատար Արսեն Պավլովի հետ։ Պավլովը սպանվել է 2016 թվականին, և Վլադիմիր Ժոգան փոխարինել է նրան Սպարտայի գումարտակի հրամանատարի պաշտոնում, իսկ Արտյոմը նշանակվել է գումարտակի շտաբի պետ։

### Ռուսաստանի ներխուժումը Ուկրաինա
2022 թվականի մարտին, ռուսական ներխուժման ժամանակ, նրա որդին զոհվել է Վոլնովախայի համար մղվող մարտում։ Արտյոմ Ժոգան փոխարինել է նրան գումարտակի հրամանատարի պաշտոնում։

2022 թվականի մայիսի 9-ին՝ Հաղթանակի օրը, Ժոգան հանդիպել է Վլադիմիր Պուտինի հետ Մոսկվայում, որտեղ նրան նվիրել են իր հանգուցյալ որդու՝ Ռուսաստանի Դաշնության հերոսի ոսկե աստղը: 

2023 թվականի դեկտեմբերի 8-ին, Պուտինի հետ հանդիպման ժամանակ, Ժոգան հարցրել է նրան 2024 թվականի առաջիկա նախագահական ընտրություններին մասնակցելու մասին: Ռուսաստանի նախագահը պատասխանել է. «Չեմ թաքցնի, որ տարբեր ժամանակներում տարբեր մտքեր եմ ունեցել, բայց հիմա դուք ճիշտ եք: Հիմա այն ժամանակն է, երբ պետք է որոշում կայացվի: Ես կառաջադրվեմ Ռուսաստանի Դաշնության նախագահի պաշտոնում»:

## Քաղաքական կարիերա
ձախից|մինի|250x250փքս|<center>Գվարդիայի գնդապետ Արտյոմ Ժոգան Վլադիմիր Պուտինի կողքին (2023 թվականի դեկտեմբերի 8)</center>
2023 թվականին Ժոգան միացել է «Միասնական Ռուսաստան» կուսակցությանը և սկսել է զբաղվել քաղաքականություն:

2023 թվականի սեպտեմբերի 10-ին Ուկրաինայի Դոնեցկի մարզի Ռուսաստանի կողմից օկուպացված տարածքներում անցկացված տարածաշրջանային ընտրություններում ընտրվել է Ռուսաստանի կողմից վերահսկվող Դոնեցկի Ժողովրդական Հանրապետության առաջին գումարման «Ժողովրդական խորհրդի» (խորհրդարանի) պատգամավոր «Եդինայա Ռոսիա» կուսակցությունից (նա առաջադրվել է կուսակցական ցուցակի երկրորդ համարով): Սեպտեմբերի 20-ին Ժոգան ընտրվել է Դոնեցկի Ժողովրդական Հանրապետության «Ժողովրդական խորհրդի» նախագահ:

2024 թվականին մասնակցել է «Հերոսների ժամանակը» անձնակազմի ծրագրին:

2024 թվականի հոկտեմբերի 2-ին նշանակվել է Ուրալի դաշնային շրջանում նախագահի լիազոր ներկայացուցիչ: Քաղաքագետ Ֆյոդոր Կրաշենիննիկովը կարծում է, որ «նման նշանակումները պարզապես ձևականություն են, այս մարդիկ չեն կարող որևէ էական որոշում կայացնել»:

2024 թվականի հոկտեմբերի 17-ին դարձել է Ելցինի կենտրոնի հոգաբարձուների խորհրդի անդամ:

2024 թվականի հոկտեմբերի 25-ին նախագահ Վլադիմիր Պուտինի հրամանագրով ընդգրկվել է Ռուսաստանի Դաշնության Անվտանգության խորհրդում:

## Պատժամիջոցներ
2023 թվականի փետրվարի 23-ին, Ռուսաստանի Ուկրաինա ներխուժման պատճառով, Ժոգա ավելացվել է ԱՄՆ պատժամիջոցների ցանկին՝ Միացյալ Նահանգների, նրա դաշնակիցների կամ գործընկերների խաղաղությունը, անվտանգությունը, քաղաքական կայունությունը կամ տարածքային ամբողջականությունը խաթարող գործողություններով զբաղվելու համար:

Նմանատիպ պատճառներով գտնվում է Ուկրաինայի և Ճապոնիայի պատժամիջոցների տակ։

## Պարգևներ
* Դոնեցկի Ժողովրդական Հանրապետության հերոս (2023 թվական)
* «Հայրենիքին մատուցած ծառայությունների համար» 4-րդ աստիճանի շքանշան (2024 թվական)
* Արիության շքանշան (2022 թվական)
* Հանրապետության շքանշան
* Սուրբ Նիկողայոս Հրաշագործի շքանշան 2-րդ աստիճանի 
* Սուրբ Գևորգի խաչ IV աստիճանի
* «Ռազմական վաստակի համար» մեդալ
* «Սլավյանսկի պաշտպանության համար» մեդալ (2014 թվական)

## Ծանոթագրություններ

## Արտաքին հղումներ
* 
*  // Настоящее Время
*  // Meduza

Կատեգորիա:21-րդ դարի քաղաքական գործիչներ
Կատեգորիա:Ռուս ազգայնականներ
Կատեգորիա:Ռուս զինվորականներ
Կատեգորիա:Ռուսաստանի քաղաքական գործիչներ